# Llegeix el text següent:

**ACTE I. ESCENA VII.**

**Cecília** (*sortint decidida pel fons*): Pare, mare, escolteu: jo no puc ser com vosaltres, no puc creure el que vosal- tres creieu. M’és impossible. Si no fóssiu els meus pares, no em podria estar aquí... ara, vull respectar la vostra manera de veure. Us respecto perquè...

**Amat**: Mentida! No ens respectes.

**Juliana:** I si ens respectes, no ens estimes.

**Cecília:** Sí, mare...

**Amat:** Quan s’estima se fa lo que els pares volen i es pensa com ells.

**Cecília:** Això no. Se pot estimar una persona i pensar i obrar de diferent manera que ella.

**Amat:** Una persona qualsevol, sí. Amb els pares, no. L’amor als pares és obediència, si no... [...]

**Cecília:** Respectem-nos els uns als altres. No tingueu aquesta idea tan despòtica de la vostra autoritat! Una filla, veieu?, no està obligada a pensar ni a fer-ho tot com els seus pares... Vós mateixa, quant no m’heu fet patir per coses tan petites com el vestir i el pentinar!

**Juliana:** Jo ja no et dic res, callo perquè tu estiguis contenta...

**Amat:** Callar perquè estigui contenta! Mal fet! [...]

**Cecília:** Pare, el món està fent un gran canvi. Vosaltres, aquí dalt, no ho sentiu, no ho veieu. Jo ja no puc ser com vosaltres ni que vulgui. He begut en altres fonts...

**Amat:** A les fonts del mal!

**Cecília**: Ho judiqueu així, però no és cert. El mal no és el que vosaltres creieu. El mal és una altra cosa: la ignorància.

**Juliana:** Vet aquí tot lo que ens saps dir, filla: ignorants.

JOAN PUIG I FERRATER*, Aigües encantades*

# Resol les qüestions:

a Explica quin parentiu hi ha entre els tres personatges del text:

NOM:

Cecília:

Amat:

Juliana:

b Indica quins dos bàndols hi ha en aquesta discussió

c Quin és el problema sobre el qual discuteixen?

1. Busca i marca en el text un exemple de cada una d’aquestes característiques de l’oralitat:
	* Ús d’oracions simples
	* Ús de frases inacabades
	* Ús d’exclamacions i interrogacions
	* Ús d’xpressions amb funció fàctica, per a comprovar que l’interlocutor segueix la conversa
2. Torna a llegir el fragment d’“Aigües encantades” i marca l’opció correcta entre les següents:

 Amat representa la posició modernista perquè defensa les creences tradicionals i rebutja les idees noves.

 Juliana representa la posició modernista perquè defensa idees noves.

 Cecília defensa la posició modernista perquè es qüestiona les creences tradicionals i parla de noves idees.

1. Escriu una breu escena en la qual els personatges sigueu tu i algú de la teva família. Repassa les característiques de l’oralitat de l’activitat 4 i no t’oblidis d’escriure les acotacions necessàries.